1924 йылда Туҡай урамындағы 23 йортта совет заманында беренсе поликиника учреждениеһы - Үҙәк амбулатория (һуңынан Өфө ҡала 1-се һанлы поликлиникаһы тип үҙгәртелде) асылды.Кадиология үҙәге, Республика балалар клиника дауаханаһы, 4-се һанлы ҡала бала табыу йорто,ашығыс ярҙам күрһәтеү дауаханаһы, хеҙмәт медицинаһы һәм кеше экологияһы ғилми-тикшеренеү институты, "Йәшел сауҡалыҡ" шифаханалары үҙенә күрә бер ҡаласыҡты хәсил итә, бында республиканың бөтә район-ҡалаларынан һәм ситтән дауаланырға киләләр. Иң ҡатмарлы операциялар үткәргән Күҙ ауырыуҙар ғилми-тикшеренеү институты бөтә Рәсәйҙә дан алды.